Diari Oficial de la Generalitat Valenciana


Sumari del DOGV 2984, del 05-05-1997 (1997/6388)

ACORD de 20 de desembre de 1996, de la Comissió Territorial d'Urbanisme de València, sobre modificació puntual en sòl urbanitzable no programat al costat de sòl urbanitzable programat /6 per a creació de sòl urbà d'equipament escolar. Qualificació E.2 del municipi del Campello.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2984

Data del DOGV
:   05-05-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/6388


Data del document
:   20-12-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 20 de desembre de 1996, de la Comissió Territorial d'Urbanisme de València, sobre modificació puntual en sòl urbanitzable no programat al costat de sòl urbanitzable programat /6 per a creació de sòl urbà d'equipament escolar. Qualificació E.2 del municipi del Campello.   
La Comissió Territorial d'Urbanisme, en la sessió del dia 20 de desembre de 1996, va adoptar el següent acord:  
"Vist l'expedient de referència i segons els següents  
Antecedents de fet  
Primer  
L'ajuntament, en sessió plenària de 26 de setembre de 1996 va acordar la seua aprovació provisional, després de complir els tràmits d'exposició pública mitjançant anuncis apareguts en el Diari Oficial de la Generalitat Valenciana de 26 de juliol de 1996 i en un dels diaris de major difusió provincial el 2 de juliol de 1996, ja que no s'havia presentat cap al·legació.  
Segon  
La documentació està integrada per memòria i estudis complementaris, plans d'informació i plans d'ordenació.  
Tercer  
La previsió en el Mapa Escolar de la Comunitat Valenciana de la creació d'un centre d'ensenyament secundari obligatori, va originar la recerca d'uns terrenys aptes per al seu emplaçament, i es van oferir, després de les adequades regularitzacions, uns sòls de propietat municipal, classificats com a sòl urbanitzable no programat i amb una superfície de 10.181,68 m2.  
Es tramita aquest expedient per tal de canviar la classificació i passar a sòl urbà, proposant la qualificació E2-Equipament d'ús i titularitat públics.  
Quart  
Consta en l'expedient informe emés per Ferrocarrils de la Generalitat Valenciana amb data 25 de juliol de 1996, en el sentit que no tenen cap inconvenient al projecte presentat, però consideren necessari que en l'execució de nous vials es prevegen solucions de permeabilitat al trànsit, com també la construcció d'una tanca de protecció.  
Així mateix consta informe favorable emés per la Conselleria de Cultura, Educació i Ciència, amb data 9 de setembre de 1996.  
Consideracions tecnicojurídiques  
Primera  
La tramitació s'estima correcta d'acord amb el que estableixen els articles 38 i 39, per remissió de l'article 55.1 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).  
Segona  
La documentació s'estima completa d'acord amb l'article 27 de la LRAU i els articles 37 al 42 del Reglament de Planejament.  
Tercera  
Les determinacions que conté aquest expedient es consideren, en línies generals, correctes des del punt de vista de les exigències de la política urbanística i territorial de la Generalitat, tal i com recull l'article 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.  
Quarta  
La Comissió Territorial d'Urbanisme és l'òrgan competent per a l'adopció d'aquest acord, a l'empara dels articles 39 i 40 de la Llei 6/1994 de la Generalitat Valenciana, de 15 de novembre, Reguladora de l'Activitat Urbanística i els articles 9 i 10 del Reglament dels Òrgans Urbanístics de la Generalitat Valenciana, aprovat per Decret 77/96, de 16 d'abril del Consell.  
Vists els preceptes legals esmentats, la Llei de Règim Jurídic de les Administracions Públiques i del Procediment Administratiu Comú i altres disposicions de pertinent aplicació, la Comissió Territorial d'Urbanisme, acorda:  
Primer  
Aprovar definitivament la modificació puntual del Pla General d'Ordenació Urbana del Campello per a creació de sòl urbà d'equipament escolar E 2, i es recorda a l'ajuntament l'obligació d'acatar les prescripcions assenyalades en l'informe de Ferrocarrils de la Generalitat Valenciana de data 25 de juliol de 1996 i es recomana la necessitat d'adoptar les mesures pertinents que proporcionen l'adequat aïllament acústic a les instal·lacions docents projectades.  
Segon  
Publicar íntegrament aquest acord aprovatori en el Diari Oficial de la Generalitat Valenciana, a efectes de la seua immediata entrada en vigor, d'acord amb el que disposen els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en mancar el document de normes urbanístiques.  
Tal publicació n'excusa la notificació individualitzada.  
Contra aquest acord, que no esgota la via administrativa, es podrà interposar recurs ordinari davant del conseller d'Obres Públiques, Urbanisme i Transports, en el termini d'un mes, segons disposen els articles 114 a 116 de la Llei de Règim Jurídic de les Administracions Públiques i del Procediment Administratiu Comú i 14.2 del Reglament dels Òrgans Urbanístics de la Generalitat Valenciana".  
Alacant, 26 de desembre de 1996.- El president de la Comissió Territorial d'Urbanisme: Fernando Modrego Caballero.